**Národná rada Slovenskej republiky**

## **VII. volebné obdobie**

 Číslo: CRD-2174/2018

**1201a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1201)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1201)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1553 zo 6. decembra 2018 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 510 z 22. januára 2019

Výbor Národnej rady Slovenskej republiky pre hospodárske záležitosti uznesením č. 326 z 24. januára 2019.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

* 1. V čl. I sa za bod 1 vkladá nový bod 2, ktorý znie:

„2. V § 8 ods. 2 sa na konci druhej vety dopĺňajú slová „inak je povinný stavebníkovi uhradiť náklady na údržbu, prevádzku a zabezpečenie stavby až do jej prevzatia“.“.

Nasledujúce body sa primerane prečíslujú.

Ustanovuje sa sankcia za neprevzatie stavby z vyvolanej investície.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za doterajší bod 8 vkladá nový bod 9, ktorý znie:

„9. § 34 ods. 3 sa dopĺňa písmenami f) a g), ktoré znejú:

„f) je právne oddelená od akéhokoľvek železničného podniku, a vo vertikálne integrovaných podnikoch od akýchkoľvek iných právnych subjektov v rámci podniku,

g) má takú organizačnú a rozhodovaciu nezávislosť pri plnení základných povinností, aby žiaden železničný podnik alebo iný právny subjekt nemal na neho rozhodujúci vplyv a nedochádzalo ku konfliktu záujmov osôb zodpovedných za plnenie základných povinností.“.“.

Nasledujúce body sa primerane prečíslujú.

Precizácia textu pre zosúladenie so znením Smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 10 § 34 odsek 7 znie:

„(7) Manažér infraštruktúry môže, pod podmienkou zachovania obchodného tajomstva a nediskriminačného prístupu, so subjektom, ktorý spĺňa podmienky podľa § 34a uzatvoriť zmluvu:

na vykonávanie základných povinností podľa § 34a ods. 4, ak takýto subjekt nie je železničným podnikom, neriadi železničný podnik, ani nie je riadený železničným podnikom, alebo

o prenechaní správy infraštruktúry inému manažérovi infraštruktúry alebo účastníkom verejno – súkromných partnerstiev.“.

Precizácia textu pre zosúladenie so znením čl. 7c ods. 4 smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 10 § 34 ods. 9 sa slová „povinností podľa odsekov 7“ nahrádzajú slovami „povinností podľa odsekov 7 písm. a)“.

Precizácia textu pre zosúladenie so znením čl. 7c ods. 4 smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 10 § 34 ods. 11 poslednej vete sa na konci pripájajú tieto slová: „monitoruje jej vykonávanie a v odôvodnených prípadoch môže odporučiť jej vypovedanie“.

Precizácia textu pre zosúladenie so znením čl. 7c ods. 4 smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 11 § 34 ods. 17 sa slovo „správnym“ nahrádza slovom „verejným“ a slová „majú právo“ sa nahrádzajú slovami „nadobúdajú právo“.

Precizácia textu pre zosúladenie so znením Smernice EÚ 2012/34.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 11 (§ 34) sa dopĺňa odsek 18, ktorý znie:

„(18) Vertikálne integrovaným podnikom sa rozumie podnik, v ktorom manažéra infraštruktúry kontroluje podnik, ktorý zároveň kontroluje aj železničný podnik alebo ho kontroluje železničný podnik prevádzkujúci službu železničnej dopravy na sieti manažéra infraštruktúry.“.

V nadväznosti na túto zmenu sa primerane upraví úvodná veta k novelizačnému bodu.

Precizácia textu pre zosúladenie so znením Smernice EÚ 2012/34.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I bode 12 § 34a ods. 4 sa slovo „je“ nahrádza slovom „sú“.

Ide o formulačnú úpravu ustanovenia.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 21 § 39 ods. 10 sa slová „môžu ohroziť“ nahrádzajú slovami „narušujú“.

Precizácia textu pre zosúladenie so znením Smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 22 § 40 ods. 4 sa slová „zároveň sa“ nahrádzajú slovami „zároveň je“ a za slová „alternatívnu trasu“ sa vkladajú slová „obmedzené právo k prístupu k železničnej infraštruktúre, alebo sa na ňu“.

Precizácia textu pre zosúladenie so znením Smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za doterajší bod 28 vkladá nový bod 29, ktorý znie:

„29. V § 51 ods. 1 prvej vete sa za slová „havarijný plán,“ vkladajú slová: „ktorý si vzájomne skoordinujú a“.“.

Nasledujúce body sa primerane prečíslujú.

Podľa ods. 3 čl. 13a Smernice 2012/34/EÚ sa vyžaduje od železničných podnikov prevádzkujúcich služby osobnej dopravy, aby zaviedli havarijné plány pre prípady výrazného narušenia služieb a tieto náležite koordinovali v záujme poskytnutia pomoci cestujúcim.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 29 § 51 ods. 1 sa slová „manažérmi infraštruktúry susedných štátov“ nahrádzajú slovami „manažérmi infraštruktúry, na ktorých sieť a dopravu môže mať toto narušenie vplyv“.

Precizácia textu pre zosúladenie so znením Smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 34 § 61a ods. 2 sa na konci vkladá čiarka a pripájajú sa tieto slová: „ktorej cieľom je najmä rozvíjanie železničnej infraštruktúry, podporovanie zavedenia jednotného európskeho železničného priestoru, monitorovanie a meranie výkonnosti a riešenie cezhraničných úzkych miest“.

 Dopĺňa sa definícia Európskej siete manažérov infraštruktúry.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 34 § 61a ods. 3  poslednej vete sa na konci pripájajú tieto slová „a v prípade potreby možno prizvať aj zástupcov používateľov služieb a regionálnych a miestnych orgánov“.

Precizácia textu pre zosúladenie so znením Smernice 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I bode 35 § 64 ods. 4 sa slová „ako napríklad softvér“ nahrádzajú slovami „najmä softvér“.

 Ide o formulačné spresnenie textu.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 35 § 66 ods. 2 sa slová „aj na iné účely“ nahrádzajú slovami „na iné účely ako v železničnom systéme“.

Legislatívno - technické spresnenie.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 35 § 69 ods. 3 sa slová „komponentu, vrátane možnosti uložiť pokutu.23)“ nahrádzajú slovami „komponentu.23)“.

 Zároveň sa v poznámke pod čiarou k odkazu 23 vypúšťajú slová „ods.2“.

Precizácia textu pre zosúladenie s nariadením EÚ 2016/796.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 35 § 70 ods. 9 a 10 sa slovo „rozsiahle“ nahrádza slovom „také“.

Ide o spresnenie určenia rozsahu prác, ktoré upravujú podmienky pre definíciu modernizácie a obnovy subsystému a modernizácie.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 35 §72 ods. 9 sa na konci pripája táto veta: „Predloženie predpisu Európskej komisii a agentúre prostredníctvom informačných technológií podľa osobitného predpisu24a) sa v takomto prípade uskutoční bezodkladne.“.

Precizácia textu pre zosúladenie s nariadením EÚ 2016/796.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I bode 35 § 80 ods. 2 sa slová „vymedzené pre register Európskou komisiou“ nahrádzajú slovami „podľa osobitného predpisu“.

 Legislatívno-technická úprava (čl. 5 Legislatívnych pravidiel tvorby zákonov č. 19/1997 Z. z.).

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I bode 35 § 80 ods. 9 sa za slová „v registri“ vkladá slovo „železničnej“.

 Navrhuje sa úprava pojmu v súlade so zavedenou terminológiou.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I doterajšom bode 35 § 80 ods. 11 sa za slová „Európskej komisie“ vkladajú slová „a sprístupní ho na svojom webovom sídle“.

Precizácia textu pre zosúladenie s nariadením EÚ 2016/796.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I bode 36 § 90 ods. 5 sa slovo „Úlohy“ nahrádza slovom „Oprávnenia“.

 Navrhuje sa formulačné spresnenie textu v súlade s obsahom ustanovenia vymedzeným v § 90 ods. 1.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za doterajší novelizačný bod 63 vkladajú nové body 64 až 66, ktoré znejú:

„64. V § 109 sa za odsek 13 vkladá nový odsek 14, ktorý znie:

„(14) Ministerstvo uloží pokutu od 10 000 eur do 50 000 eur vlastníkovi dotknutej stavby, ktorý si neprevezme stavbu v súlade s § 8 ods. 2.“ .

Doterajšie odseky 14 až 16 sa označujú ako odseky 15 až 17.

65. V § 109 ods. 15 sa slová „1 až13“ nahrádzajú slovami „1 až 14“.

66. V § 109 ods. 16 sa na konci dopĺňa veta, ktorá znie: „Vlastníkovi dotknutej stavby, ktorý si neprevzal stavbu v súlade s § 8 ods. 2 ani do jedného mesiaca od právoplatnosti rozhodnutia o uložení predchádzajúcej pokuty podľa odseku 14, ministerstvo ukladá pokutu opakovane až do splnenia povinnosti.“.“.

 Nasledujúce body sa primerane prečíslujú.

Ustanovuje sa sankcia za neprevzatie stavby z vyvolanej investície.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za doterajší novelizačný bod 63 vkladá nový bod 64, ktorý znie:

 „64. V § 110 ods. 2 písm. a) sa vypúšťajú slová „okrem Cyperskej republiky a Maltskej republiky“.“.

 Nasledujúce body sa primerane prečíslujú.

Zosúladenie ustanovení so smernicou 2012/34/EÚ.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za doterajší bod 65 vkladajú nové body 66 a 67, ktoré znejú:

„66. V § 111 ods. 1 sa slová „siete a na vydávanie predchádzajúceho súhlasu ministerstva podľa § 28 ods. 8“ nahrádzajú slovami „siete, na vydávanie predchádzajúceho súhlasu ministerstva podľa § 28 ods. 8 a na postup regulačného orgánu podľa § 39“.

67. V § 111 ods. 3 sa slová „Proti rozhodnutiu“ nahrádzajú slovami „Ak v tomto zákone nie je ustanovené inak, proti rozhodnutiu“.“.

Nasledujúce body sa primerane prečíslujú.

Precizujú sa procesné ustanovenie s ohľadom na osobitosti konaní podľa § 28 a 39.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. II bode 10 § 37 ods. 3 sa označenie písmena i) nahrádza označením písmena j) vrátane úvodnej vety k novelizačnému bodu.

 Vzhľadom na poslednú novelu zákona o organizácii pracovného času v doprave (čl. VI zákona č. 9/2019 Z. z.), ktorý rovnako upravoval citovaný paragraf je potrebné zmeniť označenie dopĺňaného ustanovenia.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. III bode 1 § 2b ods. 3 sa slovo „pokiaľ“ nahrádza slovom „ak“ a slová „u susedného štátu“ sa nahrádzajú slovami „so susedným štátom“.

 Navrhuje sa formulačná úprava ustanovenia.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. III bode 4 § 8a ods. 1 sa za slovo „vydávania“ vkladajú slová „cestovných lístkov,“.

Spresnenie ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. III bode 8 § 21 ods. 2 sa slová „za slovo „rekreačného“ vkladá slovo“ nahrádzajú slovami „čiarka za slovom „rekreačného“ nahrádza slovom“.

 Ide o legislatívno-technickú úpravu ustanovenia.

**Ústavnoprávny výbor NR SR**

 **Výbor NR SR pre hospodárske záležitosti**

***Gestorský výbor odporúča schváliť***

* 1. V čl. III bode 15 § 21d ods. 1 písm. a) sa slová „s uvedením obchodného mena, sídla, miesta podnikania uchádzača a heslom súťaže“ nahrádzajú slovami „uvedie sa obchodné meno, sídlo, miesto podnikania uchádzača a heslo súťaže“ a v § 21d ods. 1 písm. b) sa za slová „alebo osobne,“ vkladajú slová „doručí sa“.

Legislatívno - technické spresnenie.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. III bode 15 § 21e ods. 1 sa za prvú vetu vkladajú nová druhá a tretia veta, ktoré znejú „Komisia musí mať nepárny počet členov. Komisia rozhoduje nadpolovičnou väčšinou hlasov všetkých členov.“.

Ustanovuje sa pravidlá činnosti komisie na vyhodnocovanie ponúk.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. III sa za novelizačný bod 19 vkladá nový novelizačný bod 20, ktorý znie:

 „20. V § 36 ods. 1 písm. p) sa na konci pripájajú tieto slová: „a podmienky poskytovania výhod prepravy po železniciach členských štátov združených v Organizácii pre spoluprácu železníc“.“.

 Nasledujúce body sa primerane prečíslujú.

Slovenská republika je zmluvnou stranou Organizácie pre spoluprácu železníc a z toho jej vyplývajú práva a povinnosti. Jednou z povinností je aj upraviť podmienky a určiť tarifu cestovného na prepravu osôb, ktoré majú právo na zľavnené cestovné vyplývajúce z členstva v tejto organizácií.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. V sa slová „15. februára“ nahrádzajú slovami „15. marca“ a slová „16. júna 2019“ sa nahrádzajú slovami „16. júna 2020“.

 V tejto súvislosti sa v čl. I bode 66 (§ 112e) a čl. III bode 24 (§ 46f) slová „15. februára“ vo všetkých tvaroch nahrádzajú slovami „15. marca“ v príslušnom tvare a slová „14. februára“ vo všetkých tvaroch sa nahrádzajú slovami „14. marca“ v príslušnom tvare.

 V tejto súvislosti sa v čl. I bode 66 (§ 112f) slová „16. júna 2019“ vo všetkých tvaroch nahrádzajú slovami „16. júna 2020“ v príslušnom tvare a slová „15. júna 2019“ vo všetkých tvaroch sa nahrádzajú slovami „15. júna 2020“ v príslušnom tvare.

Zmena  navrhovaného  nadobudnutia  účinnosti právneho predpisu sa navrhuje z hľadiska  prebiehajúceho legislatívneho procesu. Súčasne vzhľadom na možnosť vyplývajúcu z čl. 57 ods. 2 smernice EP a Rady 2016/797 z 11. mája 2016 o interoperabilite železničného systému v Európskej únii a článok 33 ods. 2 smernice EP a Rady z 11. mája 2016 o bezpečnosti železníc predĺžiť členským štátom lehotu určenú na transpozíciu smerníc o ďalší jeden rok. Túto skutočnosť SR v termíne do 16. decembra 2018 oznámila Železničnej agentúre Európskej únie a Európskej komisii. Nové povoľovanie železničných vozidiel si vyžaduje dostatočný čas (pre bezpečnostný orgán, výrobcov atď.), na dostatočné oboznámenie sa s kompletnými novými požiadavkami a pravidlami, aby sa tak mohli pripraviť na plynulý prechod na nový povoľovací systém. Vzhľadom na vyššie uvedené Slovenská republika túto možnosť využila a v stanovenom termíne oznámila odklad transpozičnej lehoty o ďalší jeden rok, teda do 16. júna 2020.

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 34** spoločne, s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1201)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 334 z 29. januára 2019.

Týmto uznesením výbor zároveň poveril spoločného spravodajcu Michala Bagačku predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 29. januára 2019

Jana **K i š š o v á**, v.r.

predsedníčka Výboru NR SR

pre hospodárske záležitosti